hotchpotch/miracl-hf-unified huggingface dataset:
ยายา ซาโนโก
ยายา ซาโนโก (; เกิดเมื่อวันที่ 27 มกราคม ค.ศ. 1993) เป็นนักฟุตบอลชาวฝรั่งเศส ปัจจุบันได้ลงเล่นให้กับตูลูซ ในลีกเอิง ฝรั่งเสส โดยย้ายมาจากอาร์เซนอล ในพรีเมียร์ลีก โดยเล่นในตำแหน่งกองหน้าตัวเป้า และทีมชาติฝรั่งเศส ในชุดเยาวชนอายุไม่เกิน 16, 17, 19, 20 และ 21 ปี
ในการแข่งขันรายการเอมิเรตส์คัพ 2014 ซึ่งเป็นการแข่งขัดนัดอุ่นเครื่องก่อนที่จะเปิดฤดูกาล 2014–15 ในนัดที่อาร์เซนอล พบกับ เบนฟิกา ที่สนามเอมิเรตส์สเตเดียม ซาโนโกยิงประตูให้กับอาร์เซนอลได้ถึง 4 ประตูด้วยกัน ทำให้อาร์เซนอลเอาชนะไปได้ 5–1
ซาโนโก ยิงให้อาร์เซนอลได้เป็นครั้งแรกในการแข่งขันจริง ในรายการยูฟ่าแชมเปียนส์ลีกฤดูกาล 2014–15 ในรอบ 32 ทีม ที่อาร์เซนอลพบกับ โบรุสเซียดอร์ทมุนด์ ของเยอรมนี ที่สนามเอมิเรตส์สเตเดียม โดยเป็นผู้ยิงให้ทีมขึ้นนำในนาทีที่ 2 และจบลงด้วยชัยชนะของอาร์เซนอลไป 2–0
ในต้นปี ค.ศ. 2015 ซาโนโกได้ย้ายไปเล่นให้กับ คริสตัลพาเลซ ในแบบยืมตัวจนจบฤดูกาล และลงเล่นทันทีในพรีเมียร์ลีกนัดที่ 22 ของฤดูกาล ที่คริสตัลพาเลซเป็นฝ่ายเอาชนะ เบิร์นลีย์ ไปได้ 2–3 ที่สนามเทิร์ฟมัวร์ โดยซาโนโกได้รับใบเหลืองในนาทีที่ 75
ซาโนโกยิงประตูแรกให้กับคริสตัลพาเลซ ในรายการเอฟเอคัพรอบ 4 ที่คริสตัลพาเลซพบกับ เซาแทมป์ตัน ที่สนามเซนต์แมรีส์สเตเดียม ผลการแข่งขัน คริสตัลพาเลซชนะไป 2–3 โดยซาโนโกยิงได้ในนาทีที่ 21 และมีส่วนในการทำประตูแรกในนาทีที่ 11 เมื่อเป็นผู้ยิงจังหวะแรก แต่ไม่เป็นประตูเพราะติดการป้องกันของเฟรเซอร์ ฟอร์สเตอร์ ผู้รักษาประตูของเซาแทมป์ตัน และลูกฟุตบอลไปเข้าทางของมารวน ชามัก ซึ่งก็เป็นผู้เล่นเก่าของอาร์เซนอล ยิงเข้าประตูไป
จากนั้นเมื่อจบฤดูกาล ซาโนโกก็ได้ย้ายไปเล่นให้กับอายักซ์อัมสเตอร์ดัม ในเอเรอดีวีซี ประเทศเนเธอร์แลนด์ ด้วยการยืมตัวเป็นระยะเวลา 1 ฤดูกาล และยืมตัวต่อไปยังชาร์ลตันแอธเลติก ยิงได้ทั้งสิ้น 3 ประตู
หลังจบฤดูกาล 2016–17 ซาโนโกได้ย้ายไปยังตูลูซ ในลีกเอิง ด้วยสัญญา 3 ปี โดยตลอดเวลาที่เล่นให้กับอาร์เซนอลนั้น ในการแข่งขันจริง ซาโนโกยิงประตูได้แค่ประตูเดียว เป็นการยิงในรายการยูฟ่าแชมเปียนส์ลีก ฤดูกาล 2014–15 นัดที่พบกับโบรุสเซียดอร์ทมุนด์เท่านั้น
โยเอล กัมเบล
โยเอล กัมเบล () มีชื่อเต็มว่า โยเอล นาตานิเอล กัมเบล ซามูเอลส์ () เกิดเมื่อวันที่ 26 มิถุนายน ค.ศ. 1992 ในกรุงซานโฮเซ เป็นนักฟุตบอลชาวคอสตาริกา ปัจจุบันได้เล่นให้กับอาร์เซนอลในพรีเมียร์ลีก และทีมชาติคอสตาริกา และได้ย้ายไปเล่นให้กับสปอร์ติงลิสบอน ในปรีไมราลีกา ของโปรตุเกส แบบยืมตัว โดยเล่นในตำแหน่งกองหน้าและปีก เมื่อยิงประตูได้ กัมเบลจะแสดงท่าดีใจด้วยการควักจุกนมขึ้นมาดูดเป็นเอกลักษณ์
กัมเบลถูกทีมอื่นยืมตัวมาตั้งแต่ปี ค.ศ. 2011 จนกระทั่งฟุตบอลโลก 2014 รอบแรก ในนัดที่คอสตาริกาพบกับอุรุกวัย กัมเบลสามารถแสดงผลงานได้ดี เมื่อเป็นฝ่ายยิงได้ 1 ประตู และส่งให้เป็นประตูอีก 1 ครั้ง ผลการแข่งขัน คอสตาริกาเป็นฝ่ายชนะไป 3-1 ทำให้อาร์แซน แวงแกร์ ผู้จัดการทีมอาร์เซนอลในฤดูกาล 2014–15 ได้เรียกตัวกัมเบลกลับคืนสู่ทีมในฐานะกองหน้า
แต่ในต้นปี ค.ศ. 2015 กัมเบลได้ถูกยืมตัวไปเล่นให้กับบิยาร์เรอัลในแบบยืมตัว จนจบฤดูกาลนี้ โดยเป็นหนึ่งในแผนการซื้อตัวกาบรีเอล เปาลิสตา กองหลังชาวบราซิลจากบียาร์เรอัลมาอาร์เซนอลด้วย
กัมเบล มายิงให้อาร์เซนอลได้เป็นลูกแรกในพรีเมียร์ลีก ในฤดูกาล 2015–16 ในนัดที่ 11 ที่อาร์เซนอลเป็นฝ่ายบุกไปเยือนสวอนซีซิตี ที่สนามลิเบอตีสเตเดียม โดยได้ลงเป็นตัวจริงเนื่องจากทีโอ วอลคอตต์ และอเล็กซ์ ออกซ์เลด-เชมเบอร์ลิน ได้รับบาดเจ็บจากการเล่นลงลีกคัพเมื่อกลางสัปดาห์ก่อนหน้านั้น โดยยิงได้ในนาทีที่ 73 เป็นลูกที่ 3 ทำให้อาร์เซนอลเป็นฝ่ายบุกไปชนะ 0-3
ในช่วงต้นฤดูกาล 2016–17 กัมเบลได้ย้ายไปอยู่กับสปอร์ติงลิสบอนในปรีไมราลีกาของโปรตุเกส ในแบบยืมตัวเป็นเวลาหนึ่งฤดูกาล และหลังเริ่มฤดูกาล 2017–18 ได้เพียง 3 นัด ก่อนการซื้อขายตัวผู้เล่นจะปิดลง กัมเบลก็ได้ย้ายไปเล่นยังเรอัลเบติสอีกครั้งในแบบยืมตัว
จีเอ็มเอ็ม แซท
บริษัท จีเอ็มเอ็ม แซท จำกัด เป็นผู้ให้บริการโครงข่ายการสื่อสารความเร็วสูง และผู้จัดจำหน่าย กล่องรับสัญญาณโทรทัศน์ ผ่านเครือข่ายดาวเทียม ภายใต้เครื่องหมายการค้า "จีเอ็มเอ็ม แซท" ในเครือจีเอ็มเอ็ม แกรมมี่ ซึ่งเดิมชื่อ วัน-สกาย (1-Sky) แต่กลุ่มบริษัทบีสกายบี ของสหราชอาณาจักร แจ้งว่าเป็นชื่อที่คล้ายกัน จึงต้องเปลี่ยนเป็นชื่อปัจจุบัน นอกจากนี้ ยังมีหน่วยธุรกิจ "แซท เพย์ทีวี" ให้บริการโดย "จีเอ็มเอ็ม-บี (GMM-B)"ซึ่งเปิดให้บริการเสริม แก่ผู้ใช้บริการจีเอ็มเอ็ม แซท เติมเงินเข้าสู่ระบบ เพื่อรับสิทธิในการเข้าถึง ช่องรายการบันเทิงและกีฬาต่างๆ (ปัจจุบัน โอนย้ายไปเป็นส่วนหนึ่งของซีทีเอช) และได้ยุติการให้บริการเติมช่อง"แซท เพย์ทีวี" บนกล่อง"จีเอ็มเอ็ม แซท" ในวันที่ 6 กุมภาพันธ์ 2559 ทำให้กล่อง "จีเอ็มเอ็ม แซท" สามารถรับชมได้เพียงช่องรายการแบบฟรีทีวีเท่านั้น
จีเอ็มเอ็ม แซท ผลิตช่องรายการเป็นของตัวเองดังต่อไปนี้คือ
ประสิทธิ์ จุลละเกศ
นายประสิทธิ์ จุลละเกศ (5 เมษายน พ.ศ. 2457 - 14 ธันวาคม พ.ศ. 2524) เป็นอดีตรองประธานสภาผู้แทนราษฎรไทย อดีตผู้พิพากษา อดีตสมาชิกสภาผู้แทนราษฎรจังหวัดสงขลา 2 สมัย อดีตสมาชิกวุฒิสภา และอดีตที่ปรึกษานายกรัฐมนตรี
นายประสิทธิ์ จุลละเกศ เกิดเมื่อวันที่ 5 เมษายน พ.ศ. 2457 ณ บ้านตำบลวชิระ อำเภอดุสิต จังหวัดพระนคร เป็นบุตรคนสุดท้องของพระยาอภัยโภคารักษ์ (ชื่น จุลละเกศ) มารดาชื่อ ลำพู จุลละเกศ (สกุลเดิม พิศาลบุตร) ซึ่งเป็นธิดาคนโตของเจ้าสัวกิม พิศาลบุตร กับนางตึก พิศาลบุตร และหลานปู่ของพระยาพิศาลศุภผล (ชื่น พิศาลบุตร) สำเร็จการศึกษาระดับชั้นมัธยมศึกษาปีที่ 8 จากโรงเรียนสวนกุหลาบวิทยาลัย จากนั้นได้เข้าศึกษาวิชากฎหมายที่โรงเรียนกฎหมายกระทรวงยุติธรรมซึ่งต่อมาได้โอนไปเป็นคณะนิติศาสตร์และรัฐศาสตร์ จุฬาลงกรณ์มหาวิทยาลัย จนสอบไล่ได้เป็น เนติบัณฑิต ในปี พ.ศ. 2476
นายประสิทธิ์ จุลละเกศ ถึงแก่อนิจกรรมเมื่อวันที่ 14 ธันวาคม พ.ศ. 2524 และได้รับพระราชทานเพลิงศพ ณ เมรุวัดมกุฏกษัตริยาราม เมื่อวันที่ 24 มีนาคม พ.ศ. 2525
ภายหลังสำเร็จการศึกษา นายประสิทธิ์ ได้รับราชการศาลยุติธรรมเช่นเดียวกับพระยาอิศรภักดีธรรมวิเทต กรรมการศาลฎีกา ญาติผู้พี่ข้างฝ่ายบิดา ระหว่างปี พ.ศ. 2480 ถึงปี พ.ศ. 2490 โดยเริ่มทำงานในตำแหน่งผู้พิพากษาในกระทรวงยุติธรรม ก่อนที่จะเลื่อนตำแหน่งเป็น ผู้พิพากษาศาลแพ่ง จนต่อมาได้รับการแต่งตั้งให้ดำรงตำแหน่งผู้พิพากษาศาลจังหวัดพิจิตร และ ผู้พิพากษาศาลจังหวัดสงขลา ตามลำดับ
ประสิทธิ์ เคยดำรงตำแหน่งประธานสภาเทศบาลเมืองสงขลา ก่อนที่จะได้รับการเลือกตั้งเป็นสมาชิกสภาผู้แทนราษฎรจังหวัดสงขลา และได้รับการแต่งตั้งเป็นรองประธานสภาผู้แทนราษฎร รวม 2 สมัย และหัวหน้าคณะผู้แทนไทยในการประชุมสหภาพรัฐสภา ณ กรุงริโอเดอแจไนโร ประเทศบราซิล เมื่อปี พ.ศ. 2501 ต่อมาได้รับการแต่งตั้งให้เป็นสมาชิกวุฒิสภา เมื่อปี พ.ศ. 2511-2514 รวมทั้งได้รับการแต่งตั้งให้ดำรงตำแหน่ง ที่ปรึกษานายกรัฐมนตรี (จอมพล ถนอม กิตติขจร) รวม 2 ครั้ง
ประสิทธิ์ เคยเป็นกรรมการบริหารพรรคธรรมสังคม ในปี พ.ศ. 2517
นายประสิทธิ์ จุลละเกศ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
ธนากร ศรีบรรจง
ธนากร ศรีบรรจง เป็นดารานักแสดงชาวไทย มีชื่อเสียงจากการประกวด เดอะ คอมเมเดียน ไทยแลนด์ ทางช่อง 7 โหนกำลังศึกษาปริญญาตรี สาขาภาพยนตร์ มหาวิทยาลัยรังสิต
ธนากร ศรีบรรจง หรือ โหน เกิดวันอาทิตย์ที่ 17 กันยายน พ.ศ. 2538 ที่จังหวัดสมุทรปราการ มีพี่น้อง 3 คน โหนเป็นน้องชายคนเล็ก โดยโหนเป็นผู้เข้ารอบ 20 คนจากเวที เดอะ คอมเมเดียน ไทยแลนด์ ในปี พ.ศ. 2556 ได้รับรางวัลรองชนะเลิศอันดับ 2 (ที่ 3) ธนากรมีความสามารถพิเศษหลายด้าน อาทิ การแสดง พิธีกร เล่นดนตรี (กลอง/กีตาร์/เบส/คีย์บอร์ด/เปียโน) ร้องเพลง แต่งเพลง งานกำกับ
ปกิต พัฒนกุล
นายปกิต พัฒนกุล (เกิด 10 มิถุนายน พ.ศ. 2481) อดีตรัฐมนตรีช่วยว่าการกระทรวงมหาดไทย อดีตสมาชิกสภาผู้แทนราษฎรกรุงเทพมหานคร 2 สมัย อดีตสมาชิกวุฒิสภา และ อดีตสมาชิกสภาผู้แทนราษฎรแบบบัญชีรายชื่อ
นายปกิต พัฒนกุล เกิดเมื่อวันที่ 10 มิถุนายน พ.ศ. 2481 ที่ อำเภอระโนด จังหวัดสงขลา เป็นบุตรของนายประพนธ์ และนางอรุณี พัฒนกุล สำเร็จการศึกษาระดับปริญญาตรี นิติศาสตรบัณฑิต จาก มหาวิทยาลัยธรรมศาสตร์
อดีตเคยเป็นทนายความ ก่อนที่จะลงรับสมัครเลือกตั้งสมาชิกสภาผู้แทนราษฎรกรุงเทพมหานคร ในการเลือกตั้ง พ.ศ. 2529 และได้รับเลือกติดต่อกัน จนถึง พ.ศ. 2531 รวม 2 สมัย
ปกิต ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงมหาดไทย เมื่อ พ.ศ. 2533 ในรัฐบาลพลเอกชาติชาย ชุณหะวัณ ต่อมา ได้รับการแต่งตั้งเป็นสมาชิกสภานิติบัญญัติแห่งชาติ เมื่อ พ.ศ. 2534 และ สมาชิกวุฒิสภา ใน วุฒิสภาไทย ชุดที่ 7 เมื่อ พ.ศ. 2539
ปกิต ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 53 สังกัดพรรคไทยรักไทย เมื่อ พ.ศ. 2544 แต่ไม่ได้รับเลือกตั้ง ต่อมานางสุดารัตน์ เกยุราพันธุ์ ลาออก ปกิตจึงได้รับเลื่อนขึ้นมาเป็นแทน
ปกิต พัฒนกุล ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
พระเจ้าเปดรูที่ 5 แห่งโปรตุเกส
พระเจ้าเปดรูที่ 5 แห่งโปรตุเกส () (16 กันยายน ค.ศ. 1837 - 11 พฤศจิกายน ค.ศ. 1861) หรือพระนามเต็ม "เปดรู เดอ อัลคานตารา มารีอา เฟอร์นานโด มิเกล ราฟาเอล กอนซากา ซาเวียร์ ฌูเอา อันโตนิโอ ลีโอโปลโด วิทเตอร์ ฟรานซิสโก เดอ อัสซิส จูลีโอ อเมลิโอ" เป็นพระมหากษัตริย์แห่งโปรตุเกสตั้งแต่ ค.ศ. 1853 จนถึง ค.ศ. 1861
พระเจ้าเปดรูที่ 5 แห่งโปรตุเกส เป็นพระโอรสของสมเด็จพระราชินีนาถมารีอาที่ 2 แห่งโปรตุเกสและพระเจ้าเฟอร์นันโดที่ 2 แห่งโปรตุเกส ในฐานะทายาทในราชบัลลังก์โปรตุเกส พระองค์จึงมีพระอิสสริยศเป็นเจ้าชายรัชทายาทและดยุกแห่งบรากันซาพระองค์ที่ 19
ในฐานะพระมหากษัตริย์พระองค์ทรงทุ่มเทและขันขันแข็งในการประกอบพระราชกรณีกิจภายใต้คำแนะนำจากพระราชบิดา รัชกาลของพระองค์​​เป็นการวางรากฐานของรัฐโปรตุเกสและโครงสร้างพื้นฐานที่ทำให้ประเทศเข้มแข็ง ภายใต้การปกครองของพระองค์ถนนและทางรถไฟถูกสร้างขึ้นเพื่ออำนวยความสะดวกให้กับประชาชน และมีการปรับปรุงระบบสาธารณสุขให้ดีขึ้น พระองค์ทรงได้รับควานิยมมากขึ้นอีเมื่อมีอหิวาตกโรคระบาดเมื่อ 1853-1856 พระองค์ได้เสด็จไปเยี่ยมราษฎรที่ป่วยในโรงพยาบาลและแจกของขวัญเพื่อปลอบใจผู้ป่วย
พระเจ้าเปดรูที่ 5 และพระพี่น้องของพระองค์ เจ้าชายเฟอร์นันโดแห่งโปรตุเกสและเจ้าชายฌูเอา ดยุกแห่งเบย์รา และสมาชิกราชวงศ์พระองค์อื่น ก็ทรงป่วยเป็นโรคไทฟอยด์หรืออหิวาตกโรคในปี ค.ศ. 1861
พระเจ้าเปดรูที่ 5 ทรงอภิเษกสมรสกับสเตฟานีแห่งโฮเอินโซลเลิร์น-ซิกมาริงเงิน สมเด็จพระราชินีแห่งโปรตุเกสและฟารู พระธิดาองค์โตของเจ้าชายคาร์ล แอนตันแห่งโฮเฮนโซลเลิร์น-ซิกมารินเงนและเจ้าหญิงโจเฌฟีนแห่งบาเดิน ที่กรุงเบอร์ลิน เมื่อ 29 เมษายน 1858 และที่ลิสบอน 18 พฤษภาคม 1858 ชีวิตอภิเษกสมรสของพระองค์ค่อนข้างมีความสุข จนกระทั่งสมเด็จพระราชินีสเตฟานีทรงสวรรคตด้วยโรคคอตีบ การอภิเษกสมรสของพระองค์ไม่มีรัชทายาท ราชบัลลังก์โปรตุเกสจึงถูกส่งต่อไปยังพระเจ้าลูอิสที่ 1 แห่งโปรตุเกสพระอนุชาของพระองค์
ประทวน รมยานนท์
นายประทวน รมยานนท์ (8 กุมภาพันธ์ พ.ศ. 2470 - 29 มีนาคม พ.ศ. 2539) อดีตรัฐมนตรีช่วยว่าการกระทรวงคมนาคม 3 สมัย อดีตสมาชิกสภาผู้แทนราษฎรกรุงเทพมหานคร 1 สมัย และ อดีตสมาชิกสภาผู้แทนราษฎรจังหวัดเชียงราย 3 สมัย
ประทวน รมยานนท์ เกิดเมื่อวันที่ 8 กุมภาพันธ์ พ.ศ. 2470 เป็นบุตรของอะนะ (อดีตผู้ว่าการรถไฟแห่งประเทศไทย ลำดับที่ 14) กับเฟื่อง รมยายนท์ สำเร็จการศึกษาระดับมัธยมศึกษาตอนต้นจาก โรงเรียนเตรียมอุดมศึกษา และได้รับปริญญาดุษฎีบัณฑิตกิตติมศักดิ์ จากประเทศฟิลิปปินส์
ประทวน รมยานนท์ เสียชีวิตเมื่อวันที 29 มีนาคม พ.ศ. 2539 สิริอายุรวม 69 ปี
ประทวน เคยดำรงตำแหน่ง สมาชิกสภาเทศบาลกรุงเทพ ใน พ.ศ. 2500 และ พ.ศ. 2501 รวมถึง สมาชิกสภาจังหวัดพระนคร ในปี พ.ศ. 2511 กับ พ.ศ. 2514 และ สมาชิกสภากรุงเทพมหานคร ใน พ.ศ. 2516 ก่อนที่จะลงรับสมัครเลือกตั้งสมาชิกสภาผู้แทนราษฎรกรุงเทพมหานคร ในการเลือกตั้ง พ.ศ. 2518 สังกัด พรรคชาติไทย ซึ่งเป็น 1 ใน 2 ผู้สมัครของพรรค ที่ได้รับเลือกตั้งในครั้งดังกล่าว (อีกหนึ่งคน คือ พันเอกประกอบ ประยูรโภคราช)
ต่อมา ประทวนลงรับสมัครเลือกตั้งสมาชิกสภาผู้แทนราษฎรจังหวัดเชียงราย ในการเลือกตั้ง พ.ศ. 2529 และได้รับเลือกตั้งเรื่อยมา จนถึง พ.ศ. 2538 รวม 3 สมัย
ประทวน ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงคมนาคม 3 สมัย ได้แก่ พ.ศ. 2519 ในรัฐบาลหม่อมราชวงศ์คึกฤทธิ์ ปราโมช, พ.ศ. 2531 และ พ.ศ. 2533 ในรัฐบาลพลเอกชาติชาย ชุณหะวัณ
ประทวน รมยานนท์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
เดมี (อัลบั้ม)
เดมี () คือ สตูดิโออัลบั้มลำดับที่ 4 ของ เดมี โลวาโต ศิลปินเพลงป๊อปชาวอเมริกัน ออกจำหน่ายเมื่อวันที่ 14 พฤษภาคม พ.ศ. 2556 ภายใต้ค่ายเพลงฮอลลีวูดเรคคอร์ด
เพนกวินปีกขาว
เพนกวินปีกขาว (; ) เป็นเพนกวินชนิดหนึ่ง
เพนกวินปีกขาวนั้นเป็นเพนกวินขนาดเล็ก มีความสูงประมาณ 30 เซนติเมตร น้ำหนักประมาณ 1.5 กิโลกรัม แพร่กระจายพันธุ์และทำรังเฉพาะคาบสมุทรแบงค์ และเกาะโมทูนัว ใกล้กับภูมิภาคแคนเทอเบอรี่ ในนิวซีแลนด์ เท่านั้น
เพนกวินปีกขาว มีลักษณะทั่วไปคล้ายกับเพนกวินน้อย ("E. minor") หรือเพนกวินสีน้ำเงิน ซึ่งอยู่ในสกุลเดียวกัน แตกต่างกันตรงกันที่มีปื้นสีขาวบนครีบที่เป็นเอกลักษณ์อยู่ 2 ปื้นเท่านั้น
เพนกวินปีกขาว เดิมเคยถูกจัดให้เป็นชนิดย่อยของเพนกวินน้อย จนกระทั่งในปี ค.ศ. 2002 ได้มีการศึกษาทางดีเอ็นเอและไมโตคอนเดรีย พบว่ามีความแตกต่า่งกัน จึงถูกแยกชนิดออกมาต่างหาก แต่ทว่าตามข้อมูลส่วนใหญ่ยังคงจัดให้เป็นชนิดย่อยหรือชนิดเดียวกันกับเพนกวินน้อยอยู่
เพนกวินปีกขาว มีนิเวศวิทยาและพฤติกรรมที่เหมือนกับเพนกวินน้อย คือ ออกหากินในเวลากลางคืน โดยกินปลาเล็ก เช่น ปลาหลังเขีัยว, ปลาแอนโชวี่, หมึก และครัสเตเชียนต่าง ๆ ทำรังในถ้ำ, แหลมหรือหน้าผาติดทะเล วางไข่ตั้งแต่เดือนกรกฎาคม-ธันวาคม แต่ช่วงที่วางไข่มากที่สุดคือ สิงหาคม-พฤศจิกายน ไข่จะถูกวางไว้ในโพรงที่ทำขึ้น รังจะถูกปกคลุมด้วยกิ่งไม้หรือใบไม้ ใช้ระยะฟักไข่นาน 33-39 วัน ลูกนกจะออกจากรัะงหลังจากฟักเป็นตัวประมาณ 55-65 วัน
เอร์ซินจาน
เอร์ซินจาน (; , ) เป็นเมืองหลวงของจังหวัดเอร์ซินจาน ประเทศตุรกี ตั้งอยู่ที่จุดพิกัด 39° 45' 12" เหนือและ 39° 20' 28" ตะวันออก อยู่สูงจากระดับน้ำทะเลปานกลาง 1,185 เมตร ตั้งอยู่บนฝั่งตอนเหนือของแม่น้ำคาราซู มีประชากร 102,173 คน (ค.ศ. 2010) อากาศมีหิมะตกในฤดูหนาวและอากาศอบอุ่นในฤดูร้อน
เมืองเป็นที่รู้จักเรื่องสินค้าหัตถกรรมทำจากทองแดง และเนยแข็ง ปัจจุบันมีอุตสาหกรรมน้ำตาลและสิ่งทอ
อาณัติ สายทวี
อาณัติ สายทวี หรือ อาหรั่ง เกิดวันที่ 19 กันยายน พ.ศ. 2528 เป็นนักแสดง และ ศิลปินชาวไทย สังกัดอาร์เอส
อาณัติ สายทวี มีชื่อเล่นว่า หรั่ง เป็นนักแสดงและนักร้อง ชาวไทย เกิดที่ จังหวัดอุตรดิตถ์ เมื่อวันที่ 19 กันยายน พ.ศ. 2528 มีพี่น้อง 3 คน ชาย 2 คน หญิง 1 คน เป็นบุตรคนที่ 2 จบการศึกษาระดับปริญญาตรี คณะศิลปกรรมศาสตร์ สาขาออกแบบนิเทศศิลป์ มหาวิทยาลัยราชภัฏสวนดุสิต
เข้าสู่วงการด้วยการถ่ายโฆษณา และประกวดพานาโซนิกสตาร์ชาเลนจ์ปี 2002 เล่นมิวสิกวีดีโอ เพลง "คิดมาก" ของ แดน-บีม ทางค่ายอาร์เอส หลังจากนั้นไม่นานก้ได้มาเป็นศิลปินค่ายอาร์เอส เมื่อปี 2549 ชื่ออัลบั้มว่า อาหรั่ง มีเพลงดังอย่าง เพลง "ทำบ้าอะไร" เพลง "ส่วนลึก" และเพลง "กวนใจแค่นี้" ซึ่งเพลงทั้ง 3 นี้ถูกนำไปเป็นเพลงประกอบละครโทรทัศน์ของอาร์เอสอีกด้วย
และ อาหรั่ง ได้รับรางวัลศิลปินคุณธรรมแห่งชาติยอดเยี่ยมปี2552
อาหรั่ง หมดสัญญากับค่ายอาร์เอสแล้ว ปัจจุบันเป็นนักร้องนำวง PIZZADAN มีสมาชิกทั้งหมด 4 คน และมีซิงเกิ้ลออกมาชื่อว่า "นิสัยเดิมเดิม , Love is"
ปัจจุบัญ อาหรั่ง ได้ก่อตั้งบริษัทขึ้นมา ชื่อ TWINS Creation กับน้องชาย อาบัง 
เป็นบริษัทผลิตสื่อโฆษณาทุกรูปแบบ
มีผลงานของทางบริษัท TWINScreation คือ รายการที่วี MyLoveMyCars ที่ออนแอร์ทางช่อง True Speed channel 691 เมื่อปี 2559 ต่อมารายการ MyLoveMyCars ได้ย้ายมาออนแอร์ทาง สถานีวิทยุโทรทัศน์กองทัพบก ช่อง5 
และ ซีรีส์ MyLoveMyCars Story(รักสับสนอลวน4ล้อ)
ผลงานของทาง TWINScreation ของ อาหรั่ง ติดตามได้ทาง facebook page : https://www.facebook.com/TWINS-Creation-1033601553396425/
พระเจ้าลูอิสที่ 1 แห่งโปรตุเกส
พระเจ้าลูอิสที่ 1 แห่งโปรตุเกส () (31 ตุลาคม ค.ศ. 1838 - 19 ตุลาคม ค.ศ. 1889) หรือพระนามเต็ม "ลูอิส ฟิลิปเป มารีอา เฟอร์นันโด เปดรู เดอ อัลคานตารา อันโตนิโอ มิเกล ราฟาเอล กอนซากา ซาเวียร์ ฟรานซิสโก เดอ อัสซิส ฌุเอา ออกุสโต จูลิโอ วัลฟานโด เดอ ซัคเซิน-โคบูร์กและโกทา เออ บรากันซา" เป็นพระมหากษัตริย์แห่งโปรตุเกสและอัลเกรฟ ตั้งแต่ ค.ศ. 1861 จนถึง ค.ศ. 1889 พระองค์เป็นพระราชโอรสพระองค์ที่ 2 ของสมเด็จพระราชินีนาถมารีอาที่ 2 แห่งโปรตุเกสกับพระเจ้าเฟอร์นันโดที่ 2 แห่งโปรตุเกส ตอนแรกพระองค์ทรงมีพระอิสสริยศเป็นดยุกแห่งปอร์โตและวิเซอู
พระเจ้าลูอิสที่ 1 แห่งโปรตุเกส ทรงโปรดด้านคีตกวี แต่หลังจากที่พระเจ้าเปดรูที่ 5 แห่งโปรตุเกส พระเชษฐาของพระองค์สวรรคต โดยไร้รัชทายาท พระองค์จึงถูกผลักดันให้ครองราชย์เป็นพระมหากษัตริย์โปรตุเกส รัชกาลของพระองค์ค่อนข้างเป็นที่เบื่อหน่ายของประชาชน และมีแต่รัฐบาลที่ไร้ประสิทธิภาพ รัชสมัยของพระองค์ ความเจริญของประเทศโปรตุเกสค่อยๆ ลดลง แต่ประเทศโปรตุเกสก็ยงเป็นประเทศที่มีความก้าวหน้าทางเทคโนโลยี การศึกษา และความมั่นคงทางการเมืองมากกว่าประเทศอื่นๆ ในยุโรป และมีความเจริญทางเศรษฐกิจและการล่าอาณานิคม มาปูโต เบย์ได้รับการยืนยันว่าเป็นความครอบครองของโปรตุเกสในปี 1875 โปรตุเกสปฏิเสธการติดต่อทางบกระหว่างแองโกลาโปรตุเกสและโมซัมบิกโปรตุเกสที่จุดสูงสุดของการแย่งชิงแอฟริกา
พระเจ้าลูอิสที่ 1 แห่งโปรตุเกส ทรงเป็นนักวิทยาศาตร์ที่มีความหลงใหลในด้านสมุทรศาสตร์ พระองค์ทรงลงทุนเป็นจำนวนมากในการระดมทุนเพื่อสร้างเรือวิจัยในการเก็บรวบรวมตัวอย่างในมหาสมุทรของโลก พระองค์ทรงงรับผิดชอบในการจัดตั้งพิพิธภัณฑ์สัตว์น้ำแห่งแรกของโลก ชื่อว่า Aquario Vasco da Gama ใน ลิสบอน ซึ่งยังคงเปิดให้ประชาชนเข้าชมสิ่งมีชีวิตทางทะเลรวมทั้งปลาหมึกยาว 10 เมตร ความรักในวิทยาศาสตร์ของพระองค์ถูกส่งผ่านไปยังบุพระโอรสสองพระองค์ของพระองค์
พระเจ้าลูอิสที่ 1 แห่งโปรตุเกส อภิเษกสมรสเจ้าหญิงมาเรีย เพียแห่งอิตาลี พระราชธิดาของสมเด็จพระเจ้าวิคเตอร์ เอ็มมานูเอลที่ 2 แห่งอิตาลีกับสมเด็จพระราชินีมาเรีย อเดเลดแห่งออสเตรีย ทั้งสองพระองค์มีพระโอรส 2 พระองค์ ที่รอดชีวิตจากวัยเด็กและมีพระโอรสอีกหนึ่งพระองค์ที่สิ้นพระชนม์ตอนประสูติในปี 1866 พระโอรส 2 พระองค์ได้แก่
โกศล ไกรฤกษ์
นายโกศล ไกรฤกษ์ (10 เมษายน พ.ศ. 2469 - 2 กรกฎาคม พ.ศ. 2547) อดีตรองนายกรัฐมนตรี อดีตรัฐมนตรีหลายกระทรวง อดีตสมาชิกสภาผู้แทนราษฎรจังหวัดพิษณุโลก 5 สมัย และ อดีตเลขาธิการพรรคกิจสังคม กับ พรรคประชากรไทย
โกศล ไกรฤกษ์ เกิดเมื่อวันที่ 10 เมษายน พ.ศ. 2469 เป็นบุตรชายของร้อยโทจงกล ไกรฤกษ์ กับนางสำนึง (อมาตยกุล)ไกรฤกษ์ สำเร็จการศึกษาระดับมัธยมศึกษาจากโรงเรียนเซนต์คาเบรียล และ เตรียมอุดมศึกษา แผนกวิทยาศาสตร์ จากโรงเรียนเตรียมอุดมศึกษา ซึ่งต่อมาได้เข้าเรียนต่อ ที่คณะวิศวกรรมศาสตร์ จุฬาลงกรณ์มหาวิทยาลัย แต่ไม่จบการศึกษา
โกศล สมรสกับ นางประดับ ไกรฤกษ์ มีบุตร-ธิดา 3 คน คือ นางสาวดวงตา ไกรฤกษ์ นางสาวพิกุลแก้ว ไกรฤกษ์ สมาชิกวุฒิสภาจังหวัดพิษณุโลก และ นายจุติ ไกรฤกษ์ สมาชิกสภาผู้แทนราษฎรจังหวัดพิษณุโลก
โกศล ได้รับปริญญาดุษฎีบัณฑิตกิตติมศักดิ์ สาขาการจัดการธุรกิจ จากมหาวิทยาลัยนเรศวร
โกศล ไกรฤกษ์ เสียชีวิตด้วยโรคเบาหวานและโรคไต เมื่อวันที่ 2 กรกฎาคม พ.ศ. 2547 สิริอายุรวม 78 ปี
โกศลมีอาชีพเป็นนักธุรกิจรับเหมาก่อสร้างและนักพัฒนาอสังหาริมทรัพย์ รวมถึงเจ้าของบริษัทเงินทุนหลักทรัพย์ ตะวันออกไฟแนนซ์ ที่ถือว่าประสบความสำเร็จในระดับหนึ่ง
โกศล ลงรับสมัครเลือกตั้งสมาชิกสภาผู้แทนราษฎรจังหวัดพิษณุโลก ในการเลือกตั้ง พ.ศ. 2512 และได้รับเลือกตั้งเรื่อยมา จนถึง พ.ศ. 2531 รวม 5 สมัย
โกศล ไกรฤกษ์ ได้รับตำแหน่งทางการเมืองสำคัญหลายตำแหน่ง อาทิ ดำรงตำแหน่งรัฐมนตรีช่วยว่าการกระทรวงอุตสาหกรรม (พ.ศ. 2523) รัฐมนตรีช่วยว่าการกระทรวงเกษตรและสหกรณ์ (พ.ศ. 2524) รัฐมนตรีว่าการกระทรวงพาณิชย์ ในรัฐบาลพลเอกเปรม ติณสูลานนท์ เมื่อปี พ.ศ. 2526 รองนายกรัฐมนตรีในรัฐบาลพลเอกชาติชาย ชุณหะวัณ เมื่อปี พ.ศ. 2533, เป็นต้น
โกศล ไกรฤกษ์ ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
พิ้งค์ (วงดนตรี)
พิ้งค์ (Pink) เป็นวงดนตรีหญิงล้วนวงแรก ภายใต้สังกัดอาร์เอส โปรโมชั่น เปิดตัวครั้งแรกเมื่อปีพ.ศ. 2545 กับอัลบั้ม "Pink" โดยมีโมสต์ ธิราพรรณ์ วชิรเดชกุล (ร้องนำ, เบส), บีน วรชาต์ เล็กวิจิตรธาดา (ร้อง, กลอง), อ๊อบ ณีรนุชย์ เอี่ยมอารยา (กีตาร์), แยม สุดารัตน์ จิรายุทธเจริญสุข (กีตาร์) และ เอ กชพร รัตนจันทร์ (คีย์บอร์ด) โดยอัลบั้มชุดแรก เปิดตัวด้วยเพลง "เธอเป็นคนอย่างนี้ (ตั้งแต่เมื่อไหร่)"
ต่อมาได้มีอัลบั้มชุดที่สอง เป็นอัลบั้มที่มีการเปลี่ยนนักร้องนำ จากโมสต์ ธิราพรรณ์ วชิรเดชกุล มาเป็น เอ้ ศิริมาศ ชื่นวิทยา และเพิ่มมือเบส 1 คน ได้แก่ ขวัญ ขวัญชนก พันธุระ ออกอัลบั้มในชื่อ "Ladies" วางแผงเมื่อปีพ.ศ. 2546 ซึ่งอัลบั้มชุดนี้ ประสบความสำเร็จอย่างสูง เพลง "ผู้หญิงลืมยาก" ฮิตติดชาร์ต และเป็นเพลงประตัวของวงพิ้งค์จนถึงปัจจุบัน
หลังจากนั้น วงพิ้งค์ก็ได้มีอัลบั้มต่าง ๆ มากมาย ไม่ว่าจะเป็น อัลบั้ม "In Love" อัลบั้ม "ไพเราะ เพราะ Pink" และอัลบั้มชุดสุดท้าย "รัก เลิก โกรธ หลง" ซึ่งอัลบั้มชุดสุดท้ายนั้น เป็นอีพีอัลบั้ม มีจำนวน 5 เพลง ซึ่งต่างจากอัลบั้มที่ผ่านมาของวงพิ้งค์ และ "เอ กชพร รัตนจันทร์" มือคีบอร์ดได้ถอนตัวจากวงไป
ปัจจุบัน วงพิ้งค์ไม่ได้มีผลงานกับทางค่ายแล้ว ซึ่งสมาชิกในวงได้แยกย้ายกันไปทำงานของตนเองแตกต่างกันไป
เอ้ - ศิริมาศ ชื่นวิทยา (ร้องนำ)
บีน - วรชาต์ เล็กวิจิตรธาดา (กลอง / ร้องนำ)
อ๊อบ - ณีรนุชย์ เอี่ยมอารยา (กีตาร์)
แยม - สุดารัตน์ จิรายุทธเจริญสุข (กีตาร์)
ขวัญ - ขวัญชนก พันธุระ (เบส)
โมสต์ - ธิราพรรณ์ วชิรเดชกุล (เบส / ร้องนำ)
เอ - กชพร รัตนจันทร์ (คีย์บอร์ด)
ยุทธการแทจ็อน
ยุทธการแทจ็อน เป็นยุทธการในสงครามเกาหลีช่วงแรก ระหว่างกองกำลังอเมริกาและเกาหลีเหนือ กองทัพสหรัฐพยายามป้องกันกองบัญชาการกองพลทหารราบที่ 24 หน่วยดังกล่าวเผชิญกับกำลังกองทัพประชาชนเกาหลีที่เหนือกว่า ณ แทจ็อน อันเป็นนครหลักและศูนย์กลางการขนส่ง ก่อนหน้านี้ กรมของกองพลทหารราบที่ 24 อ่อนล้าจากการสู้รบสองสัปดาห์ที่ผ่านมาเพื่อชะลอการรุกของกองทัพประชาชนเกาหลี
ทั้งกองพลที่ 24 ชุมนุมกันเพื่อปักหลักครั้งสุดท้ายรอบแทจ็อน ยึกแนวตามแม่น้ำกุมทางตะวันออกของนคร กองกำลังอเมริกันขาดการสื่อสาร ยุทโธปกรณ์และขาดแคลนอาวุธหนักเทียบกับอำนาจการยิงของกองทัพประชาชนเกาหลี เมื่อมีจำนวนน้อยกว่า ติดอาวุธด้อยกว่าและขาดการฝึก จึงถูกผลักดันจากตลิ่งแม่น้ำเมื่อผ่านไปหลายวัน ก่อนจะมีการสู้รบในเมืองอย่างเข้มข้นเพื่อป้องกันนคร หลังการต่อสู้อย่างดุเดือดสามวัน ฝ่ายอเมริกันก็ถอนตัว
แม้ฝ่ายอเมริกันจะไม่สามารถรักษานครไว้ได้ กองพลทหารราบที่ 24 ได้ประโยชน์ทางยุทธศาสตร์โดยการชะลอฝ่ายเกาหลีเหนือ และให้เวลาแก่กองพลอื่นของอเมริกาในการสถาปนาวงรอบ (perimeter) ป้องกันปูซานในทางใต้ การหน่วงเวลาที่แทจ็อนอาจช่วยป้องกันมิให้ฝ่ายอเมริกันถูกตีแตกพ่าย (rout) ระหว่างยุทธการวงรอบปูซานในเวลาต่อมา อนึ่ง พลตรีวิลเลียม เอฟ. ดีน ผู้บังคับบัญชากองพลทหารราบที่ 24 ถูกกองทัพประชาชนเกาหลีจับเป็นเชลย นับเป็นเชลยศึกอเมริกันที่มียศสูงสุดในสงครามเกาหลี
พระมเหสีจิตรวดี
"คำให้การชาวกรุงเก่า" ระบุว่า พระมเหสีจิตรวดี เป็นพระมเหสีในสมเด็จพระไชยราชาธิราช ดังความว่า "พระปรเมศวรพระองค์มีพระมเหสีสององค์ พระมเหสีขวามีพระนามว่า จิตรวดี พระมเหสีซ้ายมีพระนามว่า ศรีสุดาจันทร์ พระมเหสีขวามีพระราชโอรสสองพระองค์ พระราชโอรสองค์ใหญ่ทรงพระนามว่า"พระเฑียร" พระราชโอรสองค์น้อยทรงพระนามว่า"พระไชย" พระองค์ทรงพระกรุณาแก่พระมเหสีสองพระองค์นี้ยิ่งนัก แต่พระองค์โปรดศรีสุดาจันทร์พระมเหสีฝ่ายซ้ายยิ่งกว่าพระมเหสีฝ่ายขวา มีรับสั่งให้พระมเหสีฝ่ายซ้ายศรีสุดาจันทร์เฝ้าอยู่ข้างพระที่มิได้ขาด ราชการในฝ่ายหน้าฝ่ายในต่าง ๆ ถ้าศรีสุดาจันทร์มเหสีซ้ายเพ็ดทูลคัดง้างอย่างไรแล้ว ก็ทรงเชื่อฟังทั้งสิ้น"
ข้อความนี้ขัดกับหลักฐานส่วนใหญ่ที่ระบุว่า สมเด็จพระไชยราชาธิราชมีแต่สนมเอกคือท้าวศรีสุดาจันทร์ และท้าวศรีสุดาจันทร์มีพระโอรสด้วยสมเด็จพระไชยราชาธิราชสองพระองค์ คือ สมเด็จพระยอดฟ้ากับพระศรีศิลป์ สมเด็จพระเจ้าบรมวงศ์เธอ กรมพระยาดำรงราชานุภาพสันนิษฐานว่า "สมเด็จพระไชยราชาธิราชจะมีพระมเหสีหรือไม่ไม่ปรากฏ แต่ถ้ามีก็ไม่มีพระราชโอรสกับพระมเหสี และบางทีพระมเหสีจะทิวงคตเสียก่อนสมเด็จพระไชยราชาธิราช จึงปรากฏแต่ว่า มีลูกเธอเกิดด้วยท้าวศรีสุดาจันทร์ พระสนมเอกอันมีบรรดาศักดิ์เป็นแม่ยั่วเมืองตามกฎมนเทียรบาล"
วิลเลียม เอฟ. ดีน
วิลเลียม เอฟ. ดีน ซีเนียร์ (1 สิงหาคม ค.ศ. 1899 - 24 สิงหาคม ค.ศ. 1981) เป็นพลตรีของกองทัพบกสหรัฐระหว่างสงครามโลกครั้งที่สองและสงครามเกาหลี เขาได้รับเหรียญกล้าหาญสำหรับการกระทำเมื่อวันที่ 20 และ 21 กรกฎาคม ค.ศ. 1950 ระหว่างยุทธการแทจ็อนในเกาหลีใต้ ดีนยังเป็นนายทหารอเมริกันยศสูงสุดที่ถูกเกาหลีเหนือจับเป็นเชลยระหว่างสงครามเกาหลี
วิลเลียม เอฟ. ดีน ได้รับเครื่องราชอิสริยาภรณ์ดังต่อไปนี้
แผน สิริเวชชะพันธ์
นายแผน สิริเวชชะพันธ์ (1 สิงหาคม พ.ศ. 2457 - 4 พฤษภาคม พ.ศ. 2525) อดีตรัฐมนตรีช่วยว่าการกระทรวงเกษตรและสหกรณ์ อดีตรัฐมนตรีช่วยว่าการกระทรวงมหาดไทย และอดีตรัฐมนตรีช่วยว่าการกระทรวงอุตสาหกรรม ทั้งยังเป็นอดีตสมาชิกสภาผู้แทนราษฎรจังหวัดกาญจนบุรี 3 สมัย
แผน สิริเวชชะพันธ์ เกิดเมื่อวันที่ 1 สิงหาคม พ.ศ. 2457 เป็นบุตรของ นายแพทย์ขุนสิริเวชชะพันธุ์ (เขียน สิริเวชชะพันธุ์) กับนางลำเจียก สิริเวชชะพันธ์ และเป็นน้องชายของ พันโทบุญผ่อง สิริเวชชะพันธ์ สำเร็จการศึกษาชั้นมัธยมศึกษาปีที่ 8 สมรสกับนางอรณี สิริเวชชะพันธ์
แผน สิริเวชชะพันธ์ เสียชีวิตเมื่อวันที่ 4 พฤษภาคม พ.ศ. 2525 สิริอายุรวม 67 ปี
แผน สิริเวชชะพันธ์ เคยได้รับการเลือกตั้งเป็นนายกเทศมนตรีเมืองกาญจนบุรีคนที่ 6 เมื่อปี พ.ศ. 2492 ถึง พ.ศ. 2494 อีกทั้งยัง ลงรับสมัครเลือกตั้งสมาชิกสภาผู้แทนราษฎรจังหวัดกาญจนบุรี ในการเลือกตั้ง เดือนธันวาคม พ.ศ. 2500 และได้รับเลือกเรื่อยมาจนถึง พ.ศ. 2519 รวม 3 สมัย
แผน ได้รับโปรดเกล้าฯ แต่งตั้งให้เป็นรัฐมนตรีกระทรวงต่างๆ คือ รัฐมนตรีช่วยว่าการกระทรวงเกษตรและสหกรณ์ เมื่อ พ.ศ. 2518 ในรัฐบาลหม่อมราชวงศ์เสนีย์ ปราโมช จากนั้นได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งเป็นรัฐมนตรีช่วยว่าการกระทรวงมหาดไทย อีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่
แผน สิริเวชชะพันธ์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
สิงโต นำโชค
นำโชค ทะนัดรัมย์ (ชื่อเล่น: สิงโต) เป็นนักร้อง นักดนตรี และพิธีกรชาวไทย อดีตนักร้องนำวงโมโน ปัจจุบันเป็นนักร้องกับค่าย วอท เดอะ ดัก และเป็นโค้ชรายการประกวดร้องเพลง เดอะวอยซ์ไทยแลนด์ ซีซั่นที่ 4 อีกทั้งเป็นเจ้าของรางวัลชนะเลิศอันดับ 1 และ รางวัล People’s Choice ผู้ที่ได้รับคะแนนโหวตมากที่สุด จากการประกวด Ribbee Thailand Ukulele Contest ครั้งที่ 1
สิงโต เกิดถิ่นอีสาน อาศัยที่จังหวัดบุรีรัมย์และเป็นลูกชายคนโตของนักร้องลูกทุ่ง ชายทุ่ง รุ่งโรจน์ สิงโตได้ออกไปหาประสบการณ์ 3 ปีกับการเล่นดนตรีที่ภูเก็ต
สิงโตจบการศึกษาระดับประถมศึกษาปีที่ 6 และ สิงโตเริ่มเล่นกีต้าร์เมื่อตอนอายุ 12 ปี ได้แรงบันดาลใจจากที่เห็นพี่ชายของอาสะใภ้ร้องเพลงไปพร้อมกับเล่นกีต้าร์ จึงได้ขอให้ช่วยสอน ซึ่งนั่นเป็นการจับกีต้าร์ครั้งแรกในชีวิตของสิงโต และได้เริ่มสนใจอุคูเลเล่หลังจากที่เห็น อดัม แซนด์เลอร์ ในเรื่อง 50 First Dates (2004) จึงอยากลองเล่นตามบ้าง เลยไปซื้ออุคูเล่เล่มาฝึก จนได้นำมาใช้ประกอบการแต่งเพลงในอัลบั้ม
ช่วงระยะเวลาสามปีที่อยู่ในเมืองภูเก็ต บรรยากาศของเมืองทำให้สิงโตเริ่มหาร้านนั่งจิบกาแฟและเริ่มแต่งเพลงไปด้วย ทุกๆกลางวันเขาจะไปนั่งที่ร้านเพื่อแต่งเพลง จนรู้จักกับคนเปิดร้านกาแฟที่ต่อมาเขาหันมาเปิดบริษัททำเพลง จึงชวนให้สิงโตมาทำเพลงร่วมกัน
สิงโต ได้ตระเวนหาร้านกาแฟและชอบกินกาแฟดำมาก และเพื่อใช้สำหรับนั่งแต่งเพลง จนสิงโตได้มาเจอกับร้านกาแฟชื่อร้าน Anything Goes ซึ่งเจ้าของร้านชาเย็นเป็นพี่สาวของคุณ Kijjaz Monotone ที่มักจะชอบให้ร้องเพลงที่ร้านเพื่อแลกกับกาแฟและชาเย็น ซึ่งในขณะนั้นคุณ Kijjaz จะตั้งบริษัท พอลเลน ซาวด์ (Pollen Sound) ซึ่งเป็นบริษัท Music Production & Sound Desig จากนั้นพี่สาวของ Kijjaz จึงชักชวนให้มาทำงานเพลงร่วมกันในโปรเจกต์ “สิงโต นำโชค” โดยมี Kijjaz เป็นโปรดิวเซอร์เพลง
สิงโต นำโชคเป็นอดีตสมาชิกของวง Mono โดยตอนแรกสิงโตได้เป็นมือกีตาร์ของวง และได้ร้องไว้เพลงหนึ่งนั่นคือ "กลัวความสูง" และมักเรียกในวงโมโนกันว่า "โต"
โดยได้หายจากวงการเพลงไปพักนึง โดยไปอาศัยอยู่ภูเก็ต 3 ปี เล่นดนตรีอยู่นาน จนกระทั่งเขาได้พบ นิตติ้ง – เจตกัญญา ตริยานนท์ และน้องชายที่เป็นนักดนตรี และโปรดิวเซอร์ Kijjaz (กิจ – กิจจาศักดิ์ ตริยานนท์ แห่ง Monotone Group) ทำให้โตได้กลับมาทำงานเพลงอีกครั้งในนาม "สิงโต นำโชค" ภายใต้สังกัด Pollen Sound ของนิตติ้ง และ กิจ นี่เอง ก่อนภายหลังจะร่วมโปรเจกต์นี้กับค่าย Believe Records จัดการด้านโปรโมตและดูแลศิลปิน ปัจจุบันสิงโต นำโชคมีอัลบั้มเดี่ยว 2 อัลบั้ม สิงโต นำโชค (พ.ศ. 2553) และ Lucky (พ.ศ. 2557) และได้ปล่อยซิงเกิ้ลเพลง "ป.ล. คิดถึง (P.S. I Miss You)" จากอัลบั้มชุดที่ 3 Just Have Fun With It เมื่อวันที่ 3 กันยายน 2558
สิงโต นำโชค สมรสกับสาวชาวอเมริกัน มาเลีย รีเนโรว์ โดยแต่งงานที่รัฐฮาวายเมื่อปี พ.ศ. 2555 ทั้งคู่มีลูกเป็นคนแรก เป็นบุตรชาย โดยเมื่อแรกคลอดมีน้ำหนัก 3,110 กรัม และตั้งชื่อว่า "ริชาร์ด ไค" () เป็น ภาษาฮาวาย มีความหมายอันแปลว่ามหาสมุทร คลอดที่โรงพยาบาลสมิติเวช สุขุมวิท
รายชื่อระบบรถไฟในเมือง
รายชื่อระบบรถไฟในเมือง (Metro) ของประเทศต่าง ๆ มักจะมีในเมืองใหญ่ที่สำคัญทั่วโลก โดยที่เก่าแก่ที่สุดในโลกอยู่ที่กรุงลอนดอน เปิดใช้เมื่อ พ.ศ. 2406 ปัจจุบันมีเมืองทั้งหมด 162 เมืองที่มีระบบรถไฟในเมือง
ซัมเมอร์ของฉัน 500 วัน ไม่ลืมเธอ
ซัมเมอร์ของฉัน 500 วัน ไม่ลืมเธอ () เป็นภาพยนตร์อเมริกันแนวคอเมดี-ดรามา ในปี ค.ศ. 2009 เขียนบทโดยสก็อตต์ นอยสตัดเตอร์และไมเคิล เอช. เวบเบอร์ กำกับโดย มาร์ก เวบบ์ สร้างโดยมาร์ก วอเตอส์ และนำแสดงโดยโจเซฟ กอร์ดอน-เลวิตต์และซูอีย์ เดสชาเนล ภาพยนตร์ดำเนินไม่เรียงตามลำดับเวลา โดยมีเรื่องราวเกี่ยวกับชายหนุ่มที่เล่าถึงความทรงจำในการผิดหวังต่อความรัก
ภาพยนตร์ในการผลิตของค่ายอิสระ โดยฟอกซ์เสิร์ชไลต์พิกเจอส์ ได้เป็นตัวแทนจัดจำหน่าย ฉายรอบปฐมทัศน์ที่เทศกาลภาพยนตร์ซันแดนซ์ ค.ศ. 2009 ได้รับเสียงวิจารณ์ด้านบวกและประสบความสำเร็จระยะเวลานาน (sleeper hit) มีรายได้รวมจากทั่วโลก 60 ล้านเหรียญดอลลาร์สหรัฐ จากทุนสร้างเพียง 7.5 ล้านเหรียญดอลลาร์ นักวิจารณ์ชื่นชมว่าเป็นหนึ่งในภาพยนตร์ที่ดีที่สุดในปี ค.ศ. 2009 และได้รับการเปรียบเทียบกับภาพยนตร์อย่าง "Annie Hall" และ "High Fidelity"
ภาพยนตร์ได้รับรางวัลแซเทลไลต์สาขาบทดั้งเดิมยอดเยี่ยมและได้รับรางวัลอินดีเพนเดนต์สปิริตอวอร์ดสาขาบทภาพยนตร์ยอดเยี่ยม และได้เสนอเข้าชิงรางวัลลูกโลกทองคำครั้งที่ 67 สาขาภาพยนตร์ยอดเยี่ยมและนักแสดงยอดเยี่ยม
ดับเบิลยูดับเบิลยูอี 2K14
ดับเบิลยูดับเบิลยูอี 2K14 () เป็นวิดีโอเกมมวยปล้ำอาชีพที่ผลิตโดย Yuke's และ Visual Concepts และจัดจำหน่ายโดย 2K Sports ในรูปแบบเอกซ์บ็อกซ์ 360 และเพลย์สเตชัน 3 โดยจำหน่ายเมื่อวันที่ 29 ตุลาคม ค.ศ. 2013 ในทวีปอเมริกาเหนือ และวันที่ 1 พฤศจิกายน ค.ศ. 2013 ในทวีปยุโรป โดยภาคนี้เป็นภาคต่อจากดับเบิลยูดับเบิลยูอี '13 และเป็นวีดิโอเกมแรกในซีรีส์ดับเบิลยูดับเบิลยูอี 2K
ในวันที่ 4 มิถุนายน 2013 คาเซย์ คอลลีนส์ รองประธานบริหารฝ่ายสินค้าอุปโภคบริโภคของ WWE เผยในการประชุมสุดยอดพันธมิตรสากลธุรกิจ WWE ว่ารูปหน้าปกวีดิโอเกมอาจจะเป็นเดอะ ร็อก ซึ่งต่อมาหน้าปกอย่างเป็นทางการและตัวอย่างก็เปิดตัวในรอว์ในวันที่ 24 มิถุนายน 2013
แอปพีไทต์ฟอร์เดสตรักชัน
แอปพีไทต์ฟอร์เดสตรักชัน () เป็นสตูดิโออัลบั้มเปิดตัวของวงฮาร์ดร็อกอเมริกัน วงกันส์แอนด์โรสเซส ออกวางขายวันที่ 21 กรกฎาคม ค.ศ. 1987 ภายใต้สังกัดเกฟเฟนเรเคิดส์ ได้รับเสียงวิจารณ์ด้านบวกและขึ้นอันดับ 1 บนชาร์ตบิลบอร์ด 200 จากข้อมูลเดือนกันยายน ค.ศ. 2008 อัลบั้มได้รับรางวัลแผ่นเสียงทองคำขาว 18 ครั้งจาก RIAA มียอดขายทั่วโลกมากกว่า 35 ล้านชุด
รายชื่อผลงานเพลงของแกเบรียล
ผลงานเพลงของ แกเบรียล () ศิลปินนักร้องหญิงชาวอังกฤษ ประกอบไปด้วยอัลบั้มสตูดิโอ 6 อัลบั้ม อัลบั้มรวมเพลง 3 อัลบั้ม อัลบั้มรีมิกซ์ 1 อัลบั้ม กับอีก 22 ผลงานซิงเกิล และผลงานที่ร่วมร้องอีกจำนวนหนึ่ง
เธอเปิดตัวด้วยซิงเกิลแรกที่มีชื่อว่า "Dreams" ซึ่งสามารถขึ้นสู่อันดับ 1 ของ ชาร์ตซิงเกิลแห่งสหราชอาณาจักร () เมื่อเดือนมิถุนายน พ.ศ. 2536 ส่วนซิงเกิลที่โดดเด่นอื่นๆ เช่นเพลง "Going Nowhere", "Give Me a Little More Time", "Walk on By" และ "If You Ever" ซึ่งเพลงนี้ได้ร้องร่วมกับนักร้องกลุ่มบอยแบนด์ อีสต์ เซเวนทีน () หลังจากห่างหายไปจากวงการเพลงไม่กี่ปี แกเบรียลก็กลับมาอย่างงดงามด้วยซิงเกิล "Rise" ซึ่งเป็นซิงเกิลที่ 2 ของเธอที่ขึ้นสู่อันดับ 1 บนชาร์ตซิงเกิลแห่งสหราชอาณาจักร ได้อีกครั้งในปี พ.ศ. 2543 และอัลบั้มที่ใช้ชื่อเดียวกันนี้ ก็สามารถขึ้นสู่อันดับสูงสุดใน ชาร์ตอัลบั้มแห่งสหราชอาณาจักร () เป็นเวลา 3 สัปดาห์
หลังจากนั้นเธอก็ประสบความสำเร็จกับเพลง "Out of Reach" ซึ่งเป็นเพลงประกอบภาพยนตร์เรื่อง "บันทึกรักพลิกล็อก" () เพลงนี้ขึ้นสู่อันดับที่ 4 ใน ชาร์ตซิงเกิลแห่งสหราชอาณาจักร และมีผลงานอัลบั้มรวมเพลง Dreams Can Come True, Greatest Hits Vol. 1 ซึ่งวางจำนายในช่วงปี พ.ศ. 2544
เมืองคนล้มยักษ์
เมืองคนล้มยักษ์ () เป็นภาพยนตร์แนวอาชญากรรมสยองขวัญในปี 2013 กำกับโดย อัลเลน ฮิวส์ และเขียนโดย ไบรอัน ทักเกอร์ ออกฉายครั้งแรกในวันที่ 18 มกราคม ค.ศ. 2013
นายตำรวจในกรมตำรวจนครนิวยอร์ก บิลลี แท็กการ์ท (แสดงโดย มาร์ก วาห์ลเบิร์ก) ถูกจับในคดีฆาตกรรมไมค์กี้ ทาสาเรซ ผู้ที่ข่มขืนและฆ่าน้องสาววัย 16 ปีของแฟนแท็กการ์ทชื่อ นาตาลี บาร์โรว์ (แสดงโดย นาตาลี มาร์ติเนซ) ต่อมาหัวหน้าตำรวจของเขาชื่อ กัปตันคาร์ล แฟร์แบงค์ (แสดงโดย เจฟฟ์ฟี่ ไวต์) ได้ไปหานายกเทศมนตรี นิโคลัส ฮอสเท็ทเลอร์ (แสดงโดย รัสเซล โครว์) ผู้ที่กำจักหลักฐานแท็กการ์ท ซึ่งการตายของทาสาเรซเป็นในฐานะปกครองในการป้องกันตนเอง แต่แม้ว่านายกเทศมนตรีจะเรียกเขาว่า "ฮีโร่" ในภาคเอกชน ซึ่งต่อมาแท็กการ์ท ถูกบังคับให้ออกจากการเป็นตำรวจ
โรงเรียนบ้านนาวิทยาคม
โรงเรียนบ้านนาวิทยาคม เปิดทำการเรียนการสอนครั้งแรกวันที่ 17 พฤษภาคม พ.ศ. 2499 เป็นโรงเรียนมัธยมศึกษาประจำอำเภอบ้านนาเดิม และโรงเรียนมัธยมศึกษาลำดับที่ 11 ของจังหวัดสุราษฎร์ธานี ปัจจุบันสังกัด สำนักงานเขตพื้นที่การศึกษามัธยมศึกษาเขต 11 สำนักงานคณะกรรมการการศึกษาขั้นพื้นฐาน กระทรวงศึกษาธิการ โรงเรียนผ่านการประเมินเป็นต้นแบบโรงเรียนดีใกล้บ้าน โรงเรียนในฝัน และผ่านการประเมินคุณภาพภายนอกรอบ 3 จาก สมศ.
มีคติพจน์ของโรงเรียนเป็น ภาษาบาลี ว่า นตถิ ปญญา สมา อาภา "มีคำแปลว่า "แสงสว่างเสมอด้วยปัญญาไม่มี" " ใต้วงกลมที่เป็นส่วนโค้งภายในมีข้อความว่าโรงเรียนบ้านนาวิทยาคม"
สำนักงานคณะกรรมการการศึกษาขั้นพื้นฐาน กระทรวงศึกษาธิการ และให้ดำเนินงานโครงการในพื้นที่จริงผ่านการบันทึกเทปรายการโทรทัศน์ "รายการปาฏิหาริย์แห่งชีวิต (Miracle of Life)" โดยมีพิธีกร เดี่ยว สุริยนต์ อรุณวัฒนกูล (นักแสดงช่อง 3) ดำเนินรายการ ออกอากาศเมื่อวันที่ 5 กันยายน พ.ศ. 2553 เวลา 16.00-17.00 น. ทางสถานีโทรทัศน์โมเดิร์นไนน์ ช่อง 9 อสมท.
แบ่งเป็น
แบ่งเป็น
thumbnail
วีลฟรีด ซาอา
ดาเซ วีลฟรีด อาร์แมล ซาอา () หรือรู้จักกันในชื่อ วิลเฟรด ซาฮา เกิดเมื่อวันที่ 10 พฤศจิกายน ค.ศ. 1992 ที่ประเทศโกตดิวัวร์ เป็นนักฟุตบอลทีมชาติอังกฤษเชื้อสายโกตดิวัวร์ ในตำแหน่งปีก ปัจจุบันลงเล่นให้กับสโมสรคริสตัล พาเลซ
วีลฟรีด ซาอา สามารถเลือกเล่นทีมชาติให้กับ 2 ประเทศคือโกตดิวัวร์ และอังกฤษ โดยเขาเลือกเล่นให้ทีมชาติอังกฤษทั้งในระดับเยาวชนและทีมชาติชุดใหญ่
กีฬาฮอกกี้น้ำแข็งในเอเชียนเกมส์ฤดูหนาว
กีฬาฮอกกี้น้ำแข็งในเอเชียนเกมส์ฤดูหนาว เป็นการแข่งขันฮอกกี้น้ำแข็งที่จัดขึ้นในเอเชียนเกมส์ฤดูหนาวตั้งแต่ ค.ศ. 1986 โดยการแข่งขันชายได้รับการเปิดตัวในเอเชียนเกมส์ฤดูหนาว 1986 ที่ซัปโปะโระ ประเทศญี่ปุ่น ส่วนการแข่งขันหญิงได้รับการเปิดตัวครั้งแรกในเอเชียนเกมส์ฤดูหนาว 1996
ส่วนในเอเชียนเกมส์ฤดูหนาว 2011 ได้มีการเปลี่ยนกฎใหม่โดยการแบ่งกลุ่มออกตามการจัดอันดับโลก ซึ่งคือการให้ทีมที่อยู่ในกลุ่มอันดับสูงแข่งขันกันเอง ส่วนกลุ่มอันดับรองจะทำการแข่งขันในกลุ่มที่สองเพื่อให้การแข่งขันเกิดความสูสีกันมากขึ้น รวมทั้งมีการมอบเหรียญรางวัลแยกกัน ในการแข่งขันครั้งดังกล่าว ทีมชาติไทยได้เข้าร่วมแข่งขันในระดับพรีเมียร์ดิวิชัน และได้อันดับ 2 เมื่อจบรายการ
อธิบดีอัยการแห่งมิชิแกน
อธิบดีอัยการแห่งมิชิแกน () เป็นข้าราชการขั้นสี่ ประจำรัฐมิชิแกน สหรัฐอเมริกา และเป็นหนึ่งในสี่ตำแหน่งสำคัญของรัฐ (great offices of state)
เช่นเดียวกับอัยการสูงสุดแห่งสหรัฐอเมริกา (United States Attorney General) อธิบดีอัยการแห่งมิชิแกนเป็นข้าราชการการเมือง มิใช่ข้าราชการประจำ และในการเลือกตั้งทั่วไปซึ่งจัดในเดือนพฤศจิกายน ราษฎรรัฐมิชิแกนจะเลือกตั้งเขาพร้อมกับผู้ว่าการ รองผู้ว่าการ ปลัด สมาชิกวุฒิสภา และสมาชิกสภาผู้แทนราษฎร
ตั้งแต่ใช้ธรรมนูญมิชิแกน (Michigan Constitution) เมื่อ พ.ศ. 2506 เป็นต้นมา อธิบดีอัยการมีวาระดำรงตำแหน่งคราละสี่ปี และห้ามดำรงตำแหน่งติดต่อกันเกินสองปี กล่าวคือ ห้ามดำรงตำแหน่งเกินแปดปีต่อเนื่องกัน และนับแต่ พ.ศ. 2493 สืบมา ผู้ว่าการรัฐแต่งตั้งอธิบดีอัยการ
อธิบดีอัยการคนปัจจุบัน คือ บิล ชูตี (Bill Schuette) ซึ่งได้รับเลือกตั้งมาเมื่อเดือนพฤศจิกายน 2553 และสาบานตนเข้ารับตำแหน่งเมื่อวันที่ 1 มกราคม 2554
ธรรมนูญแห่งรัฐมิชิแกน
ธรรมนูญแห่งรัฐมิชิแกน () เป็นกฎหมายจัดระเบียบราชการรัฐมิชิแกน สหรัฐอเมริกา มีเนื้อหาพรรณนาโครงสร้างและอำนาจหน้าที่ในการปกครองรัฐมิชิแกน
ราษฎรมิชิแกนให้ความเห็นชอบแก่ธรรมนูญรัฐมาแล้วสี่ฉบับ ฉบับแรกได้รับความเห็นชอบเมื่อวันที่ 5 และ 6 ตุลาคม ค.ศ. 1835 และยกร่างขึ้นระหว่างที่มิชิแกนเตรียมร่วมก่อตั้งสหภาพ (สหภาพสถาปนาขึ้นเมื่อเดือนมกราคม ค.ศ. 18737) ฉบับที่สองและที่สามนั้นได้รับสัตยาบันใน ค.ศ. 1850 และ 1908 ตามลำดับ ส่วนฉบับที่สี่ซึ่งเป็นฉบับปัจจุบันได้รับความเห็นชอบเมื่อ ค.ศ. 1983
การปกครองดีทรอยต์
การปกครองดีทรอยต์ () เป็นการปกครองเมืองดีทรอยต์ รัฐมิชิแกน สหรัฐอเมริกา ตามธรรมนูญเมืองดีทรอยต์ (Detroit City Charter) ที่ตกลงรับกันเมื่อวันที่ 1 กรกฎาคม พ.ศ. 2490 มีรูปแบบเป็นเทศบาล และองค์กรปกครองเมืองประกอบด้วย นายกเทศมนตรีหนึ่งคน สภาเมืองดีทรอยต์อันมีสมาชิกเก้าคน และปลัดเมือง ทั้งหมดราษฎรเมืองเลือกตั้งขึ้นพร้อมกันหลังจากที่มีการเลือกตั้งประธานาธิบดีของประเทศแล้ว
เทศบาลเมืองดีทรอยต์นั้นได้ชื่อว่าแข็งแกร่งมาก นายกเทศมนตรีให้ความเห็นชอบแก่การแต่งตั้งข้าราชการเมือง สภาเมืองให้ความเห็นชอบแก่งบประมาณ (แต่ไม่ผูกพันฝ่ายบริหาร) กับทั้งให้ความเห็นชอบแก่เทศบัญญัติและสัญญาทางปกครอง ส่วนปลัดเมืองนั้นกำกับดูแลการเลือกตั้งและปฏิบัติงานธุรการ
ผู้ว่าการรัฐมิชิแกน
ผู้ว่าการรัฐมิชิแกน () เป็นหัวหน้าฝ่ายบริหารรัฐมิชิแกน สหรัฐอเมริกา มาจากการเลือกตั้งของราษฎรในรัฐ ผู้ว่าการคนปัจจุบัน คือ ริก สไนเดอร์ (Rick Snyder) ซึ่งเป็นสมาชิกพรรคสาธารณรัฐนิยม และเข้าเป็นผู้ว่าการคนที่ 48 ของรัฐตั้งแต่วันที่ 1 มกราคม พ.ศ. 2554
สารประกอบออร์กาโนฟอสฟอรัส
สารประกอบออร์กาโนฟอสฟอรัส เป็นสารประกอบอินทรีย์ซึ่งย่อยสลายได้ตามธรรมชาติที่มีพันธะคาร์บอน–ฟอสฟอรัส ใช้ในการควบคุมศัตรูพืชและสัตว์เป็นหลัก โดยเป็นทางเลือกของสารไฮโดรคาร์บอนคลอรีน (chlorinated hydrocarbon) ที่ตกค้างอยู่ในธรรมชาติ สารประกอบเหล่านี้เป็นสารฆ่าแมลงที่มีประสิทธิภาพสูง แม้บางชนิดจะเป็นอันตรายถึงตายแก่มนุษย์ในปริมาณน้อย และมีบางสารที่เป็นสารที่เป็นพิษที่สุดเท่าที่มนุษย์เคยประดิษฐ์ขึ้น
นิยามของออร์กาโนฟอสฟอรัสมีหลากหลาย ซึ่งอาจทำให้สับสนได้ ในเคมีอุตสาหกรรมและสิ่งแวดล้อม สารประกอบออร์กาโนฟอสฟอรัสต้องมีเฉพาะอะตอมแทนที่อินทรีย์ (organic substituent) แต่ไม่จำเป็นต้องมีพันธะฟอสฟอรัส-คาร์บอนโดยตรง ฉะนั้น สารฆ่าศัตรูพืชและสัตว์จำนวนมาก (เช่น มาลาไทออน) จึงมักรวมอยู่ในสารประกอบกลุ่มนี้
ฟอสฟอรัสสามารถมีสถานะออกซิเดชันได้หลายสถานะ และการจำแนกสารประกอบออร์กาโนฟอสฟอรัสตามปกติจำแนกเป็นอนุพันธ์ของฟอสฟอรัส(V) กับฟอสฟอรัส(III) ซึ่งเป็นกลุ่มเด่นของสารประกอบออร์กาโนฟอสฟอรัส นอกจากนี้ ยังอาจเรียกตามเลขโคออร์ดิเนชัน δ (เดลตา) และวาเลนซ์ λ (แลมดา) ซึ่งในระบบนี้ ฟอสฟีนเป็นสารประกอบ δ3λ3
ฐาปกรณ์ ดิษยนันทน์
ฐาปกรณ์ ดิษยนันทน์ (โอ๋) เกิดเมื่อวันที่ 20 สิงหาคม พ.ศ. 2499 เริ่มจากเป็นนักแสดงละครประจำค่ายกันตนา โดยเริ่มจากละครเรื่อง "บาปบริสุทธิ์" และมีผลงานโด่งดังในบทนำจากละครเรื่อง "เจ้าซอใจซื่อ", "โผน กิ่งเพชร" ทางช่อง 5 และบทตำรวจในละครเรื่อง "ตี๋ใหญ่" ปัจจุบันยังคงรับงานแสดง กับเป็นพิธีกรรายการต่างๆ, ผู้กำกับการแสดงกันตนา มูพวี่ ทาวน์ (2002) จำกัด รวมทั้งเป็นอาจารย์พิเศษและผู้อำนวยการบริษัท กันตนา เทรนนิ่ง เซ็นเตอร์
ฐาปกรณ์ ได้รับปริญญาศิลปศาสตร์มหาบัณฑิตกิตติมศักดิ์ สภามหาวิทยาลัยเทคโนโลยีราชมงคลสุวรรณภูมิจากสมเด็จพระเทพรัตนราชสุดาฯ สยามบรมราชกุมารี เมื่อวันพฤหัสบดีที่ 29 พฤศจิกายน พ.ศ. 2555 ณ มหาวิทยาลัยเทคโนโลยีราชมงคลธัญบุรี ในฐานะผู้อำนวยการบริษัท กันตนา เทรนนิ่ง เซ็นเตอร์ ซึ่งได้รับรองจากกระทรวงศึกษาธิการ เป็นผู้อุทิศตนบำเพ็ญประโยชน์ถ่ายทอดความรู้ความสามารถ และประสบการณ์ด้านงานแสดง งานบันเทิง เพื่อพัฒนาบุคลากรและอาชีพนักแสดงที่มีคุณภาพ รวมทั้งเป็นผู้ผลิตและใช้อุปกรณ์ถ่ายภาพและตัดต่อภาพเพื่อการถ่ายทำ ผลิตแอนิเมชั่น มัลติมีเดีย รวมทั้งฉากในการสร้างละครและภาพยนตร์ที่ทันสมัยและมีคุณภาพ
ฐาปกรณ์ สมรสกับ จิตรลดา ดิษยนันทน์ (ชื่อเล่น ตุ๊กตา นามสกุลเดิม กัลย์จาฤก) ลูกสาวของผู้จัดตั้งค่ายกันตนา ประดิษฐ์ กัลย์จาฤก และมีลูกสาว 1 คน คือ ดิษย์ลดา ดิษยนันทน์ (สตางค์) กับลูกชายอีก 1 คน คือ ดิษย์กรณ์ ดิษยนันทน์ (เวลล์ หรือที่รู้จักกันในนามของ มิสเตอร์ดี) ปัจจุบันยังคงรับงานแสดงละคร ผู้กำกับการแสดง พิธีกรรายการเรื่องจริงผ่านจอ และเป็นอาจารย์สอนการแสดง และบริหารงานตำแหน่งผู้อำนวยการบริษัท กันตนา เทรนนิ่ง เซ็นเตอร์ รวมทั้งเป็นอุปนายกสมาคมผู้นิยมพระเครื่องพระบูชาไทย
ฯลฯ
คว็อน โซ-ฮย็อน
คว็อน โซ-ฮย็อน (; เกิด 30 สิงหาคม 2537 หรือชื่อในการแสดงว่า โซฮย็อน เป็นนักร้อง นักเต้น นักแร็ป ชาวเกาหลีใต้ อดีตสมาชิก โฟร์มินิต หลักจากหมดสัญญา ค่าย Cube Entertainment และได้ออกจากการเป็นสมาชิก 4minute ปี 2016 หลังจากนั้นเธอได้เซ็นสัญญาในฐานะนักแสดงกับค่าย 935 Entertainment เป็นเวลา 1 ปีและหลังจากนั้นได้เซ็นสัญญากับค่าย The CNT 
โซฮย็อน เกิดวันที่ 30 สิงหาคม 2537 ที่โซล ประเทศเกาหลีใต้ เธอเข้าเรียนในโรงเรียน Kumho มัธยมต้นและโรงเรียนมัธยมหญิง Pungmoon Girls' High School หลังจากจบการศึกษาในเดือนกุมภาพันธ์ โซฮย็อนเคยสมาชิกวงดนตรีหนึ่งในปี 2005 ตอนนั้นเธออายุได้ 12 ปี แต่ต้องถูกยกเลิกก่อน เพราะมีการแอนตี้ โซฮย็อนเริ่มการลงทะเบียนออดดิชั่น ที่นั่นเธอได้พบกับตัวแทน หน่วยงาน และเธอก็ได้เป็นเด็กฝึกน้อยกว่าสองเดือน เธอมาแทนโซยู วง sistar
2015 Single "Magic Words"
ฮอ กา-ยุน
ฮอ กา-ยุน (; ; เกิด 18 พฤษภาคม พ.ศ. 2533) หรือชื่อในการแสดงว่า กายุน (Gayoon) เป็นนักร้อง นักเต้น นักแสดง ชาวเกาหลีใต้รู้จักในสถานะสมาชิก โฟร์มินิต และเป็นสมาชิกของกลุ่มย่อยทูยุน หลังจากตัววง 4minute ได้หมดสัญญาลง กายุนได้ออกจาก Cube Entertainment และได้เซ็นสัญญาเป็นนักแสดงกับค่าย BS Company ต่อจากนั้นหมดสัญญากับค่ายและได้เป็นนักแสดงอิสระในปัจจุบัน 
กายุน เกิดวันที่ 18 พฤษภาคม 2533 ในกรุงโซล ประเทศเกาหลีใต้ กรุ๊ปเลือดB จบการศึกษาจาก มหาวิทยาลัยดองกุก
กายุน ปรากฏตัวในมิวสิควิดีโอของ มาริโอ เพลง "I'm Yours เมื่อ วันที่ 4 พฤศจิกายน 2008 กับ ซีลอง จากวง ทูเอเอ็ม 11 กุมภาพันธ์ 2010 กายุน ในมีส่วนร่วมในการร้องเพลงประกอบภาพยนตร์ชื่อ r The Woman Who Still Wants To Marry,เพลงชื่อ One Two Three"
เพชรในเพลง 2554
เพชรในเพลง 2554 กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2554 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้
ช็อน จี-ยุน
ช็อน จี-ยุน (; เกิด 15 ตุลาคม พ.ศ. 2533) หรือชื่อในการแสดงว่า จียุน/Jenyer เป็น นักร้อง นักเต้น นักแสดงชาวเกาหลีใต้ รู้จักในสถานะสมาชิกโฟร์มินิต หลังจากหมดสัญญาจาก Cube Entertainment เธอได้ต่อสัญญาศิลปินเดี่ยวกับ ค่าย JS E&M Entertainment ในปี 2016 แต่ปัจจุบันได้ถอดสัญญาและกำลังพิจารณาหาต้นสังกัดใหม่และเป็นนักร้องอิสระ 
จียุน เกิดวันที่ 15 ตุลาคม 2533 ที่โซล เกาหลีใต้ เธอจบการศึกษาจากโรงเรียนมัธยม Byeongjeom High Schoolในโซล ปัจจุบันเธอกำลังศึกษาที่มหาวิทยาลัยคย็องฮี เอก ดนตรีโพสต์โมเดิร์น
วันที่ 2 พ.ย. 2016 จียุนได้เดบิวเป็นศิลปินเดี่ยวอย่างเป็นทางการ เพลงโปรโหมดชื่อว่า I DO(내가 해) โดยเป็นผู้โปรดิวซ์และแต่งเพลงทั้งหมด ภายใต้สังกัด JS E&M Entertainment และได้ทำการปล่อยเพลง Cliché โดยโปรดิวซ์และร้องร่วมกับ Samuel Seo ต่อมาในปี 2017 ได้ออกซิงเกิ้ลเดี่ยวด้วยเพลง "Hello" ร่วมกับ Kisum และปี 2018 ได้ทำการปล่อยเพลง "Because" ออกมาเป็น Live Clip
1.2016 : I DO 내가 해 / Cliché
2.2017 : Hello
3.2018 : Because
1.For muzik 4minute Year : 2009
2.Hate (Rap part) 4minute Year : 2016
3.No Love (Rap part) 4minute Year : 2016
4.Blind (Rap part) 4minute Year : 2017
5.This ain’t Me (Unpretty Rapstar) : 2015
6.I Do 내가 해 jenyer Year : 2016
7.Hello Jenyer Year : 2017
8.Because Jenyer Year : 2018
ฮอชาลี ม่าเหร็ม
นายฮอชาลี ม่าเหร็ม (เกิด 3 มีนาคม พ.ศ. 2507) สมาชิกสภาผู้แทนราษฎรจังหวัดสตูล 3 สมัย
ฮอชาลี ม่าเหร็ม เกิดเมื่อวันที่ 3 มีนาคม พ.ศ. 2507 เป็นบุตรของ นายบาหรี กับ นางจิ ม่าเหร็ม มีพี่ชาย 1 คน สำเร็จการศึกษาปริญญาตรี วิทยาศาสตรบัณฑิต สาขาเทคนิคการแพทย์ จาก มหาวิทยาลัยเชียงใหม่ และ ปริญญาโท สาขารัฐประศาสนศาสตร์ จาก มหาวิทยาลัยสงขลานครินทร์
อดีตเคยเป็นนักวิทยาศาสตร์แพทย์ ประจำโรงพยาบาลสตูล ฮอชาลีเข้าสู่การเมืองระดับชาติ ด้วยการลงรับสมัครเลือกตั้งสมาชิกสภาผู้แทนราษฎรจังหวัดสตูล ในการเลือกตั้ง พ.ศ. 2544 สังกัดพรรคความหวังใหม่ แต่ได้รับเลือกตั้งในครั้งต่อมา (เลือกตั้งซ่อม พ.ศ. 2548) และได้รับเลือกติดต่อกัน รวม 3 สมัย
ฮอชาลี ม่าเหร็ม ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
เกาะแอตตู
เกาะแอตตู () เป็นเกาะทางตะวันตกและเกาะที่ใหญ่ที่สุดของหมู่เกาะเนียร์ ในหมู่เกาะอะลูเชียน ของรัฐอะแลสกา สหรัฐอเมริกา และเป็นจุดที่อยู่ทางตะวันตกของรัฐอะแลสกา และของสหรัฐอเมริกา รวมถึงตะวันตกสุดของทวีปอเมริกาเหนือ ปัจจุบันไม่มีคนอยู่อาศัย
ในสมัยก่อนเคยเป็นที่อยู่อาศัยอย่างรุ่งเรืองของชนพื้นเมืองเผ่าอะลิวต์ ค.ศ. 1942 ญี่ปุ่นได้เข้ายึดครอง ต่อมาสหรัฐอเมริกายึดคืนไปได้
ทางเดี่ยว (รถไฟ)
ทางเดี่ยว () เป็นทางรถไฟที่มีทางวิ่งเพียงทางเดียว มักใช้กับเส้นทางที่มีรถไฟผ่านน้อยและเส้นทางรถไฟสาขาย่อย สำหรับทางเดี่ยวในประเทศไทย มีประมาณร้อยละ 94
ทางเดี่ยวมีข้อดีคือใช้งบประมาณในการสร้างน้อยกว่าทางคู่ แต่มีข้อเสียคือ ทำให้รถไฟต้องเสียเวลาหลีกกัน โดยเฉพาะสถานที่อยู่ห่างกันมาก ๆ เป็นสาเหตุทำให้รถไฟล่าช้า เช่นทางรถไฟส่วนใหญ่ในประเทศไทย
การสวนทางของรถไฟทางเดี่ยว ต้องสับประแจราง เพื่อให้รถไฟหลีกกันที่สถานีรถไฟเท่านั้น
รายชื่อเทศบาลในจังหวัดนครราชสีมา
ต่อไปนี้คือ รายชื่อเทศบาลในจังหวัดนครราชสีมา ซึ่งประกอบด้วย เทศบาลนคร 1 แห่ง เทศบาลเมือง 4 แห่ง และเทศบาลตำบล 85 แห่ง
พล พลาพร
พล พลาพร เกิดเมื่อวันที่ 12 กุมภาพันธ์ 2498 ที่จังหวัดจันทบุรี มีชื่อเดิมว่า ไชโย บำรุงกิจ ต่อมาเปลี่ยนชื่อเป็น ธนาวุฒิ บำรุงกิจ มีชื่อเล่นว่า โย เป็นพระเอกภาพยนตร์และละครที่มีชื่อเสียงในอดีต เคยทำงานเป็นดีไซน์เนอร์อยู่ที่ร้านฉอยดีไซน์ บางลำพู เริ่มเข้าวงการบันเทิงโดยคุณสายพิณ จินดานุช โดยเริ่มจากภาพยนตร์ทางโทรทัศน์เรื่อง "หมอผี" ของหม่อมเจ้าชาตรีเฉลิม ยุคล แต่เล่นไปได้เพียง 11 ตอน ก็หยุดไป ต่อมาได้เล่นภาพยนตร์ทางโทรทัศน์ที่จัดสร้างเป็นตอนๆ โดย คุณไพรัช สังวริบุตรได้เล่นเรื่อง "วงเวียนกรรม" ทางช่อง 7 ตามด้วย "ภาพอาถรรพณ์" คู่กับวณิษฐา วัชโรบล ผลงานที่สร้างชื่อเสียงที่สุดคือ "ดาวพระศุกร์" คู่กับมนฤดี ยมาภัย ดาราคู่ขวัญ จนโด่งดังทั่วประเทศและภาพยนตร์ได้ออกฉายทางจอเงินอีกครั้ง ต่อด้วย "ดอกโศก" กับนางเอกคนเดียวกัน จากนั้นจึงมีผลงานทางจอแก้วอีกหลายเรื่อง โดยรับบทเป็นพระเอกหลายเรื่อง ก่อนจะรับบทเป็นพ่อในที่สุด เป็นน้องชายแท้ๆ ของ "สายัณห์ บำรุงกิจ" หรือ อัศวิน รัตนประชา
พล พลาพร ยังได้ถูกชักนำเข้าวงการภาพยนตร์จอเงินโดย คุณอัมพร ประทีปเสน ผู้สร้างหนังตั้งแต่ยุคมิตร ชัยบัญชา จนได้ไปเล่นภาพยนตร์เรื่อง "พ่อหม้ายลูกติด" คู่กับ สุพรรษา เนื่องภิรมย์ ต่อด้วย "สามใบเถา" ที่มี เนาวรัตน์ ยุกตะนันท์, สุพรรษา เนื่องภิรมย์ และ อำภา ภูษิต นำแสดง และยังแสดงภาพยนตร์ในบทพระเอกและพระรองอีกหลายเรื่อง
ภายหลังแต่งงานมีลูกและกลับไปอาศัยที่จังหวัดจันทบุรี ในวัย 62 ปีได้ป่วยเป็นอัมพฤกษ์จากเส้นเลือดฝอยในสมองด้านขวา เข้ารับการรักษาที่วัดหนองรี ต.ชำราก อ.เมือง จ.ตราด จนอาการดีขึ้น
ผลงานทั้งหมดออกอากาศทางช่อง 7 สี
ชาวอะลิวต์
ชาวอะลิวต์ () เป็นชนพื้นเมืองที่อาศัยอยู่บนหมู่เกาะอะลูเชียน ของรัฐอะแลสกา ประเทศสหรัฐอเมริกา และดินแดนคัมชัตคา ประเทศรัสเซีย
เขตการปกครองของประเทศเกาหลีเหนือ
การแบ่งเขตการปกครองของเกาหลีเหนือ แบ่งเขตการปกครองออกเป็น 9 จังหวัด (provinces) 3 เขตพิเศษ (special regions) และ 2 เมืองที่ได้รับการปกครองโดยตรง (directly-governed cities) ได้แก่
การแบ่งเขตการปกครองระดับจังหวัดเป็นการแบ่งเขตการปกครองขั้นแรกภายในประเทศเกาหลีใต้ ซึ่งแบ่งออกเป็น 3 กลุ่ม คือ จังหวัด, เขตพิเศษ และเมืองที่ได้รับการปกครองโดยตรง
รัฐประหารในประเทศอียิปต์ พ.ศ. 2556
วันที่ 3 กรกฎาคม 2556 พลเอก อับดุล ฟาตะห์ อัล-เซสซี (Abdul Fatah al-Sisi) ถอดประธานาธิบดีมุฮัมมัด มุรซี (Mohamed Morsi) และระงับรัฐธรรมนูญแห่งอียิปต์หลังมีการประท้วงสาธารณะ เหตุการณ์ดังกล่าวเกิดขึ้นหลังการประท้วงสาธารณะขนานใหญ่ในประเทศอียิปต์ทั้งสนับสนุนและต่อต้านมุรซี และมีคำเตือนจากกองทัพให้ประธานาธิบดีสนองตอบข้อเรียกร้องของผู้ประท้วง มิฉะนั้นกองทัพจะดำเนินตามแผนของตน อัล-เซสซีประกาศให้อัดลี มันซูร์ (Adly Mansour) เป็นประธานาธิบดีอียิปต์ชั่วคราว มุรซีถูกกักบริเวณอยู่ในบ้านและมีการจับกุมผู้นำภราดรภาพมุสลิม (Muslim Brotherhood) จากนั้น ได้เกิดการเดินขบวนและการปะทะระหว่างผู้สนับสนุนและผู้คัดค้านรัฐประหารทั่วประเทศอียิปต์
การประท้วงต่อต้านมุรซีเมื่อวันที่ 30 มิถุนายน ตรงกับวันครบรอบหนึ่งปีพิธีเข้ารับตำแหน่งของมุรซี ผู้ประท้วงหลายล้านคนทั่วประเทศออกมาตามท้องถนนและเรียกร้องให้ประธานาธิบดีลาออกทันที สาเหตุรวมถึงการกล่าวหาว่ามุรซีเป็นเผด็จการเพิ่มขึ้นและผลักดันวาระศาสนาอิสลามโดยไม่คำนึงถึงผู้คัดค้านฆราวาสนิยม (secular) การเดินขบวนประท้วง ซึ่งส่วนใหญ่เป็นไปโดยสงบ กลายเป็นรุนแรงเมื่อผู้ประท้วงต่อต้านมุรซีห้าคนถูกสังหารในการปะทะและเหตุยิงกันหลายครั้ง ขณะเดียวกัน ผู้สนับสนุนมุรซีจัดการชุมนุมในนครนาสซ์ (Nasr City) อันเป็นย่านของกรุงไคโร
เช้าวันที่ 1 กรกฎาคม ผู้ประท้วงต่อต้านมุรซีปล้นสะดมสำนักงานใหญ่ประจำชาติของกลุ่มภารดรภาพมุสลิมในกรุงไคโร ผู้ประท้วงขว้างปาวัตถุใส่กระจกและปล้นอาคาร ทั้งขโมยอุปกรณ์สำนักงานและเอกสาร กระทรวงสาธารณสุขและประชากรยืนยันว่ามีผู้เสียชีวิตแปดคนในเหตุปะทะรอบสำนักงานใหญ่ วันที่ 3 กรกฎาคม มือปืนเปิดฉากยิงใส่การชุมนุมสนับสนุนมุรซี เป็นเหตุให้มีผู้เสียชีวิต 16-18 คน และมีผู้ได้รับบาดเจ็บ 200 คน ขณะเดียวกัน ระหว่างที่มีการประท้วงต่อต้านรัฐบาล ก็มีการประท้วงสนับสนุนมุรซีขนาดเล็กกว่าด้วย
สถานการณ์บานปลายเป็นวิกฤตการณ์การเมืองและรัฐธรรมนูญระดับชาติ เมื่อมุรซีปฏิเสธข้อเรียกร้องของกองทัพที่ให้เขาสละอำนาจและกองทัพขู่ว่าจะยึดอำนาจหากนักการเมืองพลเรือนไม่ระงับสถานการณ์ มุรซีกล่าวสุนทรพจน์ท้าทายซึ่งเขาย้ำความชอบธรรมของเขาในฐานะที่เป็นประธานาธิบดีที่ได้รับเลือกตั้งตามระบอบประชาธิปไตยและวิจารณ์กองทัพที่ถือฝ่ายในวิกฤตการณ์นี้ วันที่ 3 กรกฎาคม กองทัพอียิปต์ประกาศยุติการดำรงตำแหน่งประธานาธิบดีของมุรซี ระงับรัฐธรรมนูญ และให้มีการเลือกตั้งประธานาธิบดีใหม่โดยเร็ว กองทัพแต่งตั้งให้อัดลี มันซูร์ ประธานศาลสูงสุด เป็นประธานาธิบดีชั่วคราว และมอบหมายให้เขาตั้งรัฐบาลเปลี่ยนผ่านที่นิยมนักวิชาการ (technocratic) มุรซีถูกกักบริเวณอยู่ในบ้านและผู้นำภราดรภาพมุสลิมถูกจับ แถลงการณ์ดังกล่าวตามมาด้วยการเดินขบวนและการปะทะระหว่างผู้สนับสนุนและผู้คัดค้านรัฐประหารทั่วประเทศอียิปต์ ฝ่ายแกรนด์ชีคแห่งอัลอัซฮัร (Grand Sheikh of Al Azhar) อะห์มัด มุฮัมมัด อัฏฏ็อยยิบ พระสันตะปาปาทาวาดรอสที่ 2 แห่งศาสนจักรคอปติก เช่นเดียวกับผู้นำฝ่ายค้าน โมฮัมเหม็ด เอลบาราเด ออกแถลงการณ์หลังแถลงการณ์ของกองทัพเช่นกัน
ประชาคมนานาชาติมีปฏิกิริยาต่อเหตุการณ์ปะปนกัน โลกอาหรับส่วนใหญ่สนับสนุนหรือเป็นกลาง ยกเว้นประเทศตูนิเซียอันเป็นจุดเริ่มต้นของอาหรับสปริง รัฐอื่นไม่ประณามก็แสดงความกังวลต่อรัฐประหารดังกล่าว เนื่องจากระเบียบของสหภาพแอฟริกาว่าด้วยการขัดขวางการปกครองด้วยรัฐธรรมนูญโดยรัฐสมาชิก อียิปต์จึงถูกระงับสมาชิกภาพ นอกจากนี้ ยังมีการถกเถียงในสื่อว่าด้วยการอธิบายเหตุการณ์เหล่านี้ การประท้วงสนับสนุนมุรซีดำเนินต่อไปอย่างน้อยถึงวันที่ 21 กรกฎาคม
ควันบุก
ควันบุก เป็นภูมิภาคในมณฑลฮัมกยองเหนือและมณฑลฮัมกยองใต้ ในประเทศเกาหลีเหนือ คำว่า "ควันบุก" แปลว่า "เทือกเขาทางตอนเหนือ"
ปัจจุบัน พบว่ามีการใช้คำว่า "ควันบุก" น้อยมาก
เดมะนิม
เดมะนิม (; δῆμος dẽmos "ประชา", ὄνομα ónoma "นาม" "ประชานาม") เป็นคำเรียกผู้อยู่อาศัยในท้องที่หนึ่ง ตัวอย่างเช่น เดมะนิมประชาชนของประเทศแคนาดา เรียก คะเนดียน เดมะนิมประชาชนประเทศสวิตเซอร์แลนด์ เรียก สวิส บางท้องที่มีหลายรูป ตัวอย่างเช่น เดมะนิมสำหรับประชาชนเกาะบริเตนเป็นได้ทั้งบริติชหรือบริทึน
ราชบัณฑิตยสถานมีหลักเกณฑ์ว่า คำคุณศัพท์เกี่ยวกับชนชาติต่าง ๆ ให้ทับศัพท์ในรูปคำนามที่เป็นชื่อประเทศ เช่น ชาวแคนาดา ชาวฮังการี ยกเว้นคำที่ใช้กันนานแล้ว เช่น ชาวเยอรมัน ชาวอเมริกัน ชาวสวิส เป็นต้น
ปอง มณีศิลป์
พลอากาศเอกปอง มณีศิลป์ อดีตผู้บัญชาการทหารอากาศ
พลอากาศเอกปอง มณีศิลป์ (เกิด 18 มีนาคม พ.ศ. 2485) เป็นบุตรของ หลวงรัตนประศาสน์ (แก้ว มณีศิลป์) กับ นางเลียบ มณีศิลป์ สมรสกับ คุณหญิงพรรณทอง มณีศิลป์
ทางรถไฟสายตะวันออกเฉียงเหนือ
ทางรถไฟสายตะวันออกเฉียงเหนือ แยกออกจากทางรถไฟสายเหนือที่สถานีรถไฟชุมทางบ้านภาชี โดยในเส้นทางตอนล่าง จะผ่านจังหวัดสระบุรี จังหวัดนครราชสีมา จังหวัดบุรีรัมย์ จังหวัดสุรินทร์ จังหวัดศรีสะเกษ สุดปลายทางที่สถานีรถไฟอุบลราชธานี อำเภอวารินชำราบ จังหวัดอุบลราชธานี รวมระยะทาง 575 กิโลเมตร ส่วนเส้นทางตอนบนแยกจากเส้นทางตอนล่างที่สถานีรถไฟชุมทางถนนจิระ จังหวัดนครราชสีมา ผ่านจังหวัดขอนแก่น จังหวัดอุดรธานี จังหวัดหนองคาย ข้ามสะพานมิตรไทย-ลาวแห่งที่ 1 และสุดปลายทางที่สถานีรถไฟท่านาแล้ง ประเทศลาว รวมระยะทาง 628 กิโลเมตร และที่สถานีรถไฟชุมทางแก่งคอย จะมีเส้นทางลัดไปเชื่อมที่สถานีรถไฟชุมทางบัวใหญ่ อำเภอบัวใหญ่ จังหวัดนครราชสีมา ของเส้นทางตอนบน
ทางรถไฟสายตะวันออกเฉียงเหนือ เป็นเส้นทางที่มีความสำคัญในประวัติศาสตร์รถไฟไทย เนื่องจากเป็นเส้นทางที่เปิดเดินรถสายแรก จากสถานีรถไฟกรุงเทพ ถึงสถานีรถไฟนครราชสีมา
นอกจากนี้ กรมรถไฟหลวงได้สร้างทางรถไฟสายสั้นๆ แยกจากสถานีรถไฟบุ่งหวาย ไปถึงริมแม่น้ำมูล แต่ปัจจุบันเลิกใช้งานแล้ว
หลังจากนั้น กรมรถไฟหลวงจึงกำหนดให้สร้างทางรถไฟตอนบน เพื่ออำนวยความสะดวกแก่ประชาชนชาวอีสานตอนบนด้วย
หลังจากนั้น จึงมีการก่อสร้างทางรถไฟจากสถานีรถไฟชุมทางแก่งคอย-สถานีรถไฟชุมทางบัวใหญ่ขึ้น เปิดเดินรถครบทั้งสายเมื่อ 19 สิงหาคม พ.ศ. 2510
ใน พ.ศ. 2560 การรถไฟแห่งประเทศไทย กำลังปรับปรุงทางรถไฟเดิมจากทางเดี่ยวเป็นทางคู่ โดยแบ่งช่วงการก่อสร้างดังนี้
นอกจากนี้ ยังมีโครงการก่อสร้างเส้นทางรถไฟสายใหม่ ดังนี้
ไฟในวายุ
ไฟในวายุ เป็นละครโทรทัศน์ไทย จากบทประพันธ์ของ ดวงตะวัน ออกฉายครั้งแรกทางสถานีโทรทัศน์สีกองทัพบกช่อง 7 ทุกวันจันทร์-อังคาร เวลา 20.30 - 22.30 น. ผลิตโดย ดาราวีดีโอ ในปี พ.ศ. 2547 และกลับมาทำใหม่ทางสถานีวิทยุโทรทัศน์ไทยทีวีสีช่อง 3 ทุกวันพุธ-พฤหัสบดี เวลา 20.30-22.30น. ผลิตโดย วีดิเตอร์ สตูดิโอ แอนด์ อีควิปเมนท์ ในปี พ.ศ. 2557